OpenLLM-France/wikimedia huggingface dataset:
# Sz (lizherenn)

Un divc'hrafenn latin eo Sz, sz implijet gant an hungareg evit skrivañ ar son kensonennel /s/, rak implijet e vez al lizherenn s hec'h-unan evit ober diouzh ar son /ʃ/ (kevatal da ch hervez reolennoù reizhskrivañ ar brezhoneg).
| Lizherennoù gant diakritikoù : | Áá · Ää · Åå · Ćć · Čč · Éé · Łł · Ññ · N̈n̈ · Óó · Öö · Øø · Šš · Úú · Üü · Žž |
| Digramoù : | Ch · C'h · Dd · Dz · Ǆ · Dx · Gb · IJ · Kp · LJ · LL · Mb · Mp · Nd · Ng · NJ · Nk · Ns · Nt · Nz · Ȣ · Sh · Th |
| Trigramoù : | Dzs Ngb Nkp Sch Tsh |
| Lizherennoù ispisial : | Ææ · ɑ · Ɓɓ · Ↄↄ · Ɗɗ · Ðð · Ðđ · Ðɖ · Ɛɛ · Ʒʒ · Ə · Ǝǝ · Ƒƒ · Ɠɠ · Ɣɣ · Ȝȝ · Ƴƴ · Ƣƣ · Ħħ · Ⱶⱶ · Ƕƕ · ĸ · Ŋŋ · Œœ · Ɔɔ · Ɽɽ · Ȣȣ · ſ · ß · Ʃʃ · Ʋʋ · Ɯɯ · Ⅎⅎ · Ȥȥ · Þþ · Ƿƿ · Ƨƨ · Ƽƽ · Ƅƅ |
# Syrinx

Syrinx (bet anvet da gentañ La Flûte de Pan) zo u pezh sonerezh evit ar fleüt savet gant ar sonaozour gall Claude Debussy (L. 129) en miz Du 1913 hag embannet goude e varv en 1927.
Dont a ra anv ar pezh eus ar sirinks, anv gresianek ar fleüt en Henamzer.
# Syzygy (Coney)

Syzygy (Sizigiezh) a zo ur romant skiant-faltazi saoznek savet gant ar skrivagner breizhveuriat Michael G. Coney (1932-2005), embannet e 1973 gant Ballantine Books (New York).

## An doare gallek

Troet e oa bet e galleg gant Georges H. Gallet (1902-1995) ha skeudennaouet golo al levr gant Bruce Pennington (1944-). Embannet e voe gant Albin-Michel (Syzygie an titl anezhañ) e-kerzh eil trimiziad 1975 : gant an oberenn-mañ eo e krogas an dastumad Super-Fiction, renet gant Gallet ha Jacques Bergier (1912-1978).

## An danvez

Ar blanedenn Arcadia he deus c'hwec'h loarenn, amestezioù ezkreizadel da bep hini anezho. Bep daou vloaz ha hanter-kant ec'h en em gavont : ar c'hejadur-mañ — ur sizigiezh — a vez pennkaoz da vareoù-mor ramzel ha gwastus. Gwashoc'h 'zo avat... Lakaet e vez diaes annezidi Arcadia ivez, en un doare iskis, gant galloud amreizh dedennerezhioù kenaozet ar c'hwec'h loarenn. N'eus nemet kant tregont vloaz ma oa bet trevadennet ar blanedenn ha warni nebeut a dud gouest da zerc'hel soñj eus ar pezh a oa tremenet evit gwir e-kerzh ar sizigiezh diwezhañ — daou vloaz ha hanter-kant abretoc'h. Hag evit ar re all, kozh a-walc'h da gaout soñj eus an darvoudoù, e tiskouezont bezañ amlavar. Hag emañ o tostaat ar prantad m'en em gavo ar c'hwec'h loarenn adarre...

## Notennoù ha daveennoù

* ↑ Ur romant saoznek all, heñvel an titl anezhañ, a voe savet gant ar skrivagner stadunanat Frederik Pohl (1919-2013) hag embannet e miz Kerzu 1981.
* ↑ (fr) Syzygie el lec'hienn nooSFere.
* ↑ Embannet e voe seizh levr ha hanter-kant all betek 1983, Homo divisus titl an hini diwezhañ.
# Szentgotthárd

Szentgotthárd (distaget [ˈsɛntɡotːhaːrd] en hungareg ; St. Gotthard en alamaneg, Monošter e sloveneg) zo ur gêr e kornôg Hungaria, war lez ar stêr Rába, tost d'an harzoù gant Aostria ha Slovenia. E kontelezh Vas emañ.
E korn-bro Szentgotthárd e kaver slovenegerien, a ya d'ober betek 90% eus ar boblañs e kêriadenn Felsőszölnök.
Emgann Szentgotthárd a c'hoarvezas eno, war lez ar Rába, d'ar 1añ a viz Eost 1664, etre arme an Impalaeriezh Otoman ha re an Impalaeriezh Santel Roman, Arc'hdugelezh Aostria ha Bro-C'hall.
a vo kavet e Wikimedia Commons.
# Syrmaticus

Syrmaticus :
| Ur par Syrmaticus reevesii, luc'hskeudennet e-kichen Scharten (Aostria-Uhel, Aostria). ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Galliformes |
| Kerentiad : | Phasianidae |
| Anv skiantel ||
| Syrmaticus Wagler, 1832 ||
| D'ar vevoniezh e tenn ar pennad-mañ. ||
Syrmaticus a zo ur genad e rummatadur an evned, ennañ fazaned, krouet e 1832 gant al loenoniour alaman Johann Georg Wagler (1800-1832).

## Spesadoù hag an isspesadoù anezhe

Pemp spesad a ya d'ober ar genad :
* ar fazan Elliot (Syrmaticus ellioti),
* ar fazan Hume (Syrmaticus humiae)
** S. h. burmanicus ha S. h. humiae,
* ar fazan mikado (Syrmaticus mikado),
* ar fazan lid (Syrmaticus reevesii),
* ar fazan Soemmerring (Syrmaticus soemmerringii)
** S. s. ijimae, S. s. intermedius, S. s. scintillans, S. s. soemmerringii ha S. s. subrufus.
Seizh (7) isspesad en holl.

## Notennoù ha daveennoù

* ↑ (en) Roadennoù IOC World Bird List diwar-benn Phasianidae/Syrmaticus (lennet e-barzh d'ar 27 a viz Gwengolo 2016).
a vo kavet e Wikimedia Commons.
# Szczecin

Szczecin zo ur gêr vras e gwalarn Polonia (Stettin hec'h anv en alamaneg). E 2014 e oa 408 176 a dud o chom enni.
Emañ Szczecin war ribloù ar stêr Oder, ha kreiz kêr war ribl ar c'hornôg. Daoust m'emañ kêr war-hed 65 km diouzh ar Mor Baltel, e c'hall listri bras erruout betek enni, hag unan eus porzhioù bras Polonia eo.
Szczecin a oa gwechall kêr-benn Pomerania. Er V$^{vet}$ kantved e oa eno ul lec'h-kreñv, savet gant Slaved. Ur greizenn genwerzh e oa, a rae eskemmoù gant tud Skandinavia ha re kreiz Europa. Er Grennamzer e voe tro-ha-tro dindan dalc'h renerien Polonia hag en Impalaeriezh Santel Roman. En XII$^{vet}$ kantved e teuas tud ar c'hornad da vezañ kristenien. Unan eus kêrioù an Hansa e voe ivez, evel kalz kêrioù bras all war aodoù ar Mor Baltel.
Mont a reas Stettin e dalc'h roue Sveden e 1648, goude ar Brezel Tregont Vloaz. E 1721 e rankas Svediz lezel kêr gant renerien Prusia. E 1870, evel ar peurrest eus Prusia, e teuas da vezañ ur rann eus an Impalaeriezh alaman. E 1945, goude an Eil Brezel Bed, en em gavas e Polonia.
* Szczecin

## Tud brudet eus Szczecin
### Tud bet ganet eno

* Katelin II, impalaerez Rusia
* Alfred Döblin (1878-1957), skrivagner alamanek

### Tud bet marvet eno

* Karl Anton August von Schleswig-Holstein-Sonderburg-Beck
a vo kavet e Wikimedia Commons.
# Syrrhaptes

Syrrhaptes :
| S. paradoxus, luc'hskeudennet e Govi-Altai (e mervent Mongolia). ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Pteroclidiformes |
| Kerentiad : | Pteroclididae |
| Anv skiantel ||
| Syrrhaptes Illiger, 1811 ||
| D'ar vevoniezh e tenn ar pennad-mañ. ||
Syrrhaptes a zo ur genad e rummatadur an evned, ennañ gangaed, krouet e 1811 gant an evnoniour alaman Johann Karl Wilhelm Illiger (1775-1813).

## Spesadoù

Daou spesad a ya d'ober ar genad :
* ar ganga-Pallas (Syrrhaptes paradoxus),
* ar ganga Tibet (Syrrhaptes tibetanus).
O c'havout a reer en Azia ar C'hreiz.

## Notennoù ha daveennoù

* ↑ (en) Roadennoù IOC World Bird List diwar-benn Pteroclididae/Syrrhaptes (lennet e-barzh d'ar 27 a viz Gwengolo 2016).
a vo kavet e Wikimedia Commons.
# Szeged

Szeged (distaget [ˈsɛɡɛd] en hungareg) zo ur gêr eus Hungaria, er c’hreisteiz da Vudapest, e kember ar stêrioù Tisza ha Maros, e kontelezh Csongrád. War-dro 170 000 a annezidi zo enni (e 2011).
Kêr bennañ kreisteiz Hungaria eo, nepell diouzh harzoù Serbia ha Roumania, ha brudet eo Skol-veur Szeged. Anavezet eo korn-bro Szeged abalamour ma c’hounezer kalz paprika ennañ.
A-gozh eo anavezet Szeged ha Partiscum e oa hec’h anv da vare ar Romaned. Eus 1183 eo ar meneg kentañ eus an anv hungarek Szeged. Sez gouarnamant enep-dispac’hel Hungaria e voe Szeged e 1919, pa oa bet embannet Republik Soviedel Hungaria gant ar gomunourien e Budapest.

## Kêrioù gevellet

Gevellet eo Szeged gant : :
* Cambridge (Bro-Saoz)
* Darmstadt (Alamagn)
* Kotor (Montenegro)
* Larnaca (Republik Kiprenez)
* Liège (Belgia)
* Târgu Mureș (Roumania)
* Nisa (Bro-C'hall)
* Odesa (Ukraina)
* Parma (Italia)
* Pula (Kroatia)
* Rac'hiv (Ukraina)
* Subotica (Serbia)
* Timişoara (Roumania)
* Toledo (Ohio) (Stadoù Unanet Amerika)
* Turku (Finland)
* Weinan (Republik Pobl Sina)
* Łódź (Polonia)

## Liammoù diavaez

a vo kavet e Wikimedia Commons.
* Lec’hienn ofisiel Szeged (hu)
* Universitat de Szeged

## Notennoù

* ↑ Testvérvárosok
# Szolnok

Szolnok a zo unan eus kêrioù bras Hungaria.

## Douaroniezh

187,20 km2 eo gorread ar gêr.

## Poblañs

War-dro 72 333 a dud a zo o chom eno e 2016.

## Liammoù diavaez

a vo kavet e Wikimedia Commons.
* Lec'hienn ofisiel
# Rosière

Rosière a reer e galleg eus ur plac'h yaouank hag a veze enoret he vertuzioù en he c'hêriadenn, e Bro-C'hall en XIX$^{vet}$ kantved hag en XX$^{vet}$ kantved dreist-holl, dre reiñ ur gurunenn roz dezhi.

## Istor

Hervez ar vojenn e vije bet aozet ar fest kentañ gant ar sant Médard (frank e dad, galianez e vamm) e fin ar V$^{vet}$ kantved e Salency (en departamant gall Oise hiziv).

## E Breizh

E Mousterel-ar-Gwast e vez aozet la Fête de la Rosière e miz Gwengolo.. E 1910, pa varvas Marie-Joseph Carré, e laoskas he madoù gant ar gumun evit ma vije dilennet gant ar gumun ur plac'h yaouank paour, onest, ha vertuzius.

## Lennegezh

* Le Rosier de madame Husson, danevell gant Guy de Maupassant (1887)

## Filmoù

* 1896 : Le Couronnement de la rosière gant Georges Méliès,
* 1950 : Le Rosier de madame Husson gant Jean Boyer ha gant Bourvil,
* 1968 : La Rosière de Pessac gant Jean Eustache,
* 1979 : La Rosière de Pessac 79 gant Jean Eustache.

## Skeudennoù

* Loeiz o reiñ ar gurunenn da rosière Mittau, Jean-Charles Tardieu (1817).
* Eured ur rosière e La Mothe-Saint-Héray, Bro-C'hall, war-dro 1910
* Les Abeilles karter Croncels e Gouelioù ar Bonederezh e Troyes (1925)
* Eured seizh rosières e Saint-Denis (1931)
* Rosières e Pariz, dilennet e 1891.
* Rosières Nanterre e 1905 ha 1906
* Rosière Nanterre e 1908
* Rosière Sainte-Adresse 1908
* Rosière Bagnolet 1913

## Notennoù

* ↑ ROSIÈRE plac'h he boked ros/-z$^{XO}$ f. (pas de mut. après art.) -ed o... Frañsez Favereau, Geriadur ar brezhoneg a-vremañ, 5$^{vet}$ embannadur, 2000, pajenn 1265b
* ↑ Kinniget e oa bet Rozegez da dreiñ Rosière, met daveoù a vank.
* ↑ Pennad e Ouest-France: https://www.ouest-france.fr/bretagne/montreuil-le-gast-35520/montreuil-le-gast-90e-rosiere-marie-gallee-est-l-heureuse-elue-6207052
* ↑ Pa ne oa nemet kont Provañs edo ar priñs gall en harlu e 1799 e Mittau, anv alamanek Jelgava e Latvia. Kinniget eo evel « Louis XVIII » war an daolenn-mañ a zo war ziskouez e mirdi kastell Versailhez.
* ↑ Supplément littéraire illustré du Petit Parisien, 12 Ebrel 1891, p. 8 ; Stagadenn, p. 6, bann 4 ; Gwelout ar pennad-se e Commons
# Roskañvel

Roskañvel :
| An iliz katolik. ||
| Anv gallek (ofisiel) | Roscanvel |
| Bro istorel | Kernev |
| Melestradurezh ||
| Departamant | Penn-ar-Bed |
| Arondisamant | Kastellin |
| Kanton | Kraozon |
| Kod kumun | 29238 |
| Kod post | 29570 |
| Maer Amzer gefridi | Jean-Yves Gourvez 2020-2026 |
| Etrekumuniezh | Kumuniezh kumunioù Gourenez Kraozon-Arvor ar Stêr-Aon |
| Bro velestradurel | Bro Brest |
| Lec'hienn Web | War porched gourenez Kraozon |
| Poblañsouriezh ||
| Poblañs | 830 ann. (2020) |
| Stankter | 91 ann./km² |
| Douaroniezh ||
| Daveennoù lec'hiañ | 48° 19′ 02″ Norzh 4° 32′ 50″ Kornôg / 48.317223, -4.547223 |
| Uhelderioù | bihanañ 0 m — brasañ 78 m |
| Gorread | 9,08 km² |
| Roskañvel ||
| kemmañ |
Roskañvel a zo ur gumun eus Bro Gerne e kanton Kraozon, e departamant Penn-ar-Bed, e kornôg Breizh.

## Orin an anv

Eus ar ger roz, heuliet marteze gant an anv den Konvael. An anv-tiegezh Rosconval a c'haller tostaat outañ.

## Istor
### Dispac'h Gall

* Dekred eus ar 26 a viz Du 1790 war al le ret: e penn-kentañ 1791 e voe graet al le ouzh ar Roue, ar vro hag al lezennoù gant Le Pavec, kure; nac'het e voe al le gant ar person, Graveran e anv.

### XX$^{vet}$ kantved
#### Brezel-bed kentañ

* Mervel a reas 46 gwaz eus ar gumun abalamour d'ar brezel, eleze 3,33% ag ar boblañs hervez an niveradeg bet graet e 1911.

#### Eil brezel-bed

* Mervel a reas triwec’h den ag ar gumun abalamour d'ar brezel.
* Kollet e voe un dournijerez Dornier Do 26 V-5 alaman er gumun d'ar 16 a viz Du 1940 (marilhet WNr 0795 ha kodet P5+EH); mervel a reas c'hwec'h nijour, pevar anezhe a zo beziet e Plouzeniel, ne voe ket adkavet an daou all.
* D'ar 27 a viz Meurzh 1942 e kouezhas un nijerez (Whitley VII marilhet Z6964 ha kodet WL-?) eus ar Royal Air Force e trowardroioù Roskañvel; lazhet e voe he c'hwec'h nijour$^,$.

## Monumantoù ha traoù heverk
### Bezioù ar C'hommonwealth e bered ar gumun

| Bro | Niver a vilourion |
| Rouantelezh-Unanet | 6 (Aerlu) |
| Hollad | 6 |
Nijourion e oant. Mervel a rejont e-pad an Eil Brezel Bed d'ar 27 a viz Meurzh 1942 pa gouezhas o c'harr-nij nepell diouzh Roskañvel$^,$.

## Emdroadur ar boblañs abaoe 1962

Niver a annezidi

## Gevelliñ

| bro | kêr | abaoe |
| Savoia | Pesey-Nancroix | |

## Liammoù diavaez

a vo kavet e Wikimedia Commons.
* (br) Roskañvel war lec'hienn Geobreizh

## Notennoù ha daveoù

* ↑ Roadennoù ofisiel e lec'hienn an EBSSA
* ↑ Kristof Jezegoù, Hor Bro e-pad ar Revolusion, Ti-moullañ Ar Bobl, Karaez, 1915, pajenn 44
* ↑ Memorial Genweb
* ↑ Memorial Genweb
* ↑ Pertes Luftwaffe Finistère
* ↑ Pertes RAF Finistère
* 1 2 Commonwealth War Graves Commission
* ↑ Pertes RAF Finistère
# Rosloc'hen

Rosloc'hen :
| Ti-kêr ha ti-skol ||
| Anv gallek (ofisiel) | Rosnoën |
| Bro istorel | Kernev |
| Melestradurezh ||
| Departamant | Penn-ar-Bed |
| Arondisamant | Kastellin |
| Kanton | ar Faou (betek 2015) Pont-ar-Veuzenn (abaoe 2015) |
| Kod kumun | 29240 |
| Kod post | 29590 |
| Maer Amzer gefridi | Mickaël Kerneis 2014-2026 |
| Etrekumuniezh | Kumuniezh kumunioù Gourenez Kraozon-Arvor ar Stêr-Aon |
| Bro velestradurel | Bro Brest |
| Lec'hienn Web | Ti-kêr |
| Poblañsouriezh ||
| Poblañs | 960 ann. (2020) |
| Stankter | 28 ann./km² |
| Douaroniezh ||
| Daveennoù lec'hiañ | 48° 15′ 51″ Norzh 4° 11′ 36″ Kornôg / 48.264167, -4.193334 |
| Uhelderioù | kreiz-kêr : 120 m bihanañ 0 m — brasañ 167 m |
| Gorread | 33,70 km² |
| Rosloc'hen ||
| kemmañ |
Rosloc'hen a zo ur gumun eus Bro-Gerne e kanton Pont-ar-Veuzenn, e departamant Penn-ar-Bed, e kornôg Breizh.

## Douaroniezh

* Enez Arun en aber ar stêr Aon.

## Anv
### Stummoù skrivet

* Bernard Tanguy (1990) ː Plebs Ros Lohen, c. 1050; Roslohen, c. 1330; 1368, 1405; Rosnohen, 1442
* Erwan Vallerie (1995) ː Ros Lohen, XIt; Eccledia de Rosa Monachorum ?, 1186; Roslochen, XIVt; Roslochoen, XIVt; Rosnochen, 1368; Ros Lochen, 1368; Roslohen Trec. Dioc. 1371; Rosnohen, 1516; 1536; 1574; Rosnohan, 1731; Rosnohen, 1779;

### Gerdarzh

Eus ros, tosenn, krug, torgenn, krec'h

## Istor
### XVII$^{vet}$ kantved

Nac'het e voe an distaoliadeg roueel eus miz C'hwevrer 1676 ouzh tri den eus Rosloc'hen, Le Hénaf, Laridon vras, Le Meyer, goude Emsavadeg ar Bonedoù ruz.

### Dispac'h Gall

* Dekred eus ar 26 a viz Du 1790 war al le ret: e penn-kentañ 1791 e voe nac'het al le ouzh ar Roue, ar vro hag al lezennoù gant ar person, Levenez e anv, ha Brelivet, kure.

### XX$^{vet}$ kantved
#### Brezel-bed kentañ

* Mervel a reas 62 waz eus ar gumun abalamour d'ar brezel, eleze 3,86% ag ar boblañs hervez an niveradeg bet graet e 1911.

#### Eil brezel-bed

* Mervel a reas unnek den ag ar gumun abalamour d'ar brezel.

## Emdroadur ar boblañs abaoe 1962

Niver a annezidi

## Tud

Ardamezeg ar familhoù
| de Quélenec Beskonted ar Faou | En erminoù, e gab en gul karget gant teir flourdilizenn en aour |
| Le Saulx Aotrounez Toulencoat ha Coëtmoric | En glazur e groaz dantelezek en aour |

## Liammoù diavaez

a vo kavet e Wikimedia Commons.
* Lec'hienn ofisiel an ti-kêr
* (br) Rosloc'hen war lec'hienn Geobreizh
* Glad ar gumun

## Daveoù ha notennoù

* ↑ Roadennoù ofisiel e lec'hienn an EBSSA
* ↑ Arthur Le Moyne de La Borderie, La Révolte du Papier Timbré advenue en Bretagne en 1675, adembannet e Les Bonnets Rouges, Union Générale d'Éditions (dastumadeg 10/18), Pariz, 1975 (e galleg)
* ↑ Kristof Jezegoù, Hor Bro e-pad ar Revolusion, Ti-moullañ Ar Bobl, Karaez, 1915, pajenn 46
* ↑ Memorial Genweb
* ↑ Memorial Genweb
# Rosny-sous-Bois

Rosny-sous-Bois :
| Place des Martyrs e kreiz-kêr. ||
| Melestradurezh ||
| Stad | Frañs |
| Rannvro | Enez-Frañs |
| Departamant | Seine-Saint-Denis |
| Arondisamant | Bobigny |
| Kanton | Montreuil |
| Kod kumun | 93064 |
| Kod post | 93110 |
| Maer Amzer gefridi | Claude Capillon 2014-2020 |
| Lec'hienn web | https://www.rosnysousbois.fr |
| Poblañsouriezh ||
| Poblañs | 45 442 ann. (2020) |
| Stankter | 7 689 ann./km² |
| Douaroniezh ||
| Daveennoù lec'hiañ | |
| Uhelderioù | bihanañ 45 m — brasañ 116 m |
| Gorread | 5,91 km² |
| kemmañ |
Rosny-sous-Bois zo ur gumun en departamant Seine-Saint-Denis hag er rannvro Enez-Frañs, e Bro-C'hall. Lec'hiet eo ar gumun en arondisamant Bobigny.
Er bloavezh 2020 e oa 45 442 a annezidi hag a reer Rosnéens anezho e galleg.

## Monumantoù ha traoù heverk

* An ti-kêr kozh.
* Iliz Sainte-Geneviève.
* An ti-gar.

## Kêrioù gevellet

* Übach-Palenberg (Alamagn) abaoe 1990
* Yanzhou (Sina) abaoe 2006
* Cotonou (Benin) abaoe 2006

## Notennoù ha daveennoù

* ↑ Roadennoù ofisiel e lec'hienn an EBSSA

## Liammoù diavaez

a vo kavet e Wikimedia Commons.
* Lec'hienn ar gumun
# Rosine

Rosine zo un anv-badez alamanek ha gallek.

## Gerdarzh

Diwar an anv latin Rosa.

## Yezhoù all

* Rosina en italianeg

## Tud

* Rosine von Baden (1487–1554), margravez
* Rosine Elisabeth Menthe (1663–1701), pried d'an dug Rudolf August von Braunschweig-Wolfenbüttel
* Johanna Rosine Wagner (* 1774), mamm Richard Wagner
* Rosine Stoltz (1815–1903), c'hoariganerez c'hall
* Henriette Rosine Bernard, anv gwirion Sarah Bernhardt (1844–1923), aktourez c'hall
* Rosine De Dijn (* 1941), skrivagnerez velgiat
* Rosine Speicher (1884–1967), emsaverez evit gwirioù ar merc'hed
* Jacqueline-Rosine-Adrienne Dulac, kanerez c'hall (1934-) anavezet evel Jacqueline Dulac.

## Pennadoù kar

* Rose
* Rosa
# Rosnay (Vande)

Rosnay a zo ur gumun e departamant Vande, e Bro-C'hall.

## Istor
### Dispac'h Gall

* Melestradurezh: savet e voe ar gumun e 1790; lakaet e voe e Kanton Mareuil. Lakaet e voe kumun Rosnay en Arondisamant Fontenay bet krouet e 1800 hag en Arondisamant La Roche-sur-Yon diwezhatoc’h.

### XX$^{vet}$ kantved
##### Brezel-bed kentañ

* Mervel a reas 32 waz eus ar gumun, da lavaret eo 4,72% eus ar boblañs e 1911, abalamour d'ar brezel hervez monumant ar re varv.

#### Eil Brezel-bed

* Mervel a reas pemp den ag ar gumun abalamour d'ar brezel hervez monumant ar re varv.

#### Brezel Aljeria

* Mervel a reas un den ag ar gumun abalamour d'ar brezel d’ar 27 a viz Gwengolo 1956 hervez monumant ar re varv.

## Monumantoù ha traoù heverk

* Iliz katolik Sant Marzh.
* Monumant ar re varv, luc’hskeudenn.

## Daveoù ha notennoù

* 1 2 (fr) Cassini - EHESS
* 1 2 (fr)Memorial Genweb
* ↑ (fr)Memorial Genweb
* ↑ (fr)Clochers de France
* ↑ (fr) Memorial Genweb
# Rosina Ferrara

Rosina Ferrara (1861–1934) a oa un Italianez eus Enez Capri, a zeuas da vout patrom ha muzenn al livour stadunanat John Singer Sargent.
Ganet e oa en Anacapri, kêriadennig eus Enez Capri, en 1861. Ar veajourien ha gweladennerien a deue d'an enez, hag arzourien en o zouez, a vame dirak he c'hened divoas. Patrom e voe da veur a hini hag en o zouez Frank Hyde, Charles Sprague Pearce, ha George Randolph Barse, a zimezas dezhi. Kavet e vez he foltred, dindan anv meur a arzour, e-barzh mirdioù e-leizh.
Kaoz a voe diwar-benn Rosina Ferrara adarre e 2003 da-geñver an diskouezadeg "Sargent's Women" en Adelson Galleries, e New York, hag el levr a voe embannet neuze.

## Arz ha sevenadur

Rosina Ferrara a veze lavaret anezhi, gant arzourien zo, he devoa un dremm e doare Henc'hres, hervez an arz klasel, pe en doare arab. Trevadennerien eus Gres a oa bet e Capri en Henamzer, preizherien arab ivez a oa tremenet, ha roud eus o zremen a oa chomet e-touez o diskennidi.
En XIXvet kantved e terede arzourien eus pevar c'horn Europa, hag eus SUA, da Gapri da estlammiñ dirak kened an enez, hag he fobl. Brudet e oa koantiz merc'hed Capri ha tolead Naplez. Trelatet e oa ar skrivagnerien evel ar Gall Alphonse de Lamartine, a gontas en e levr Graziella e garantez ouzh ur vaouez eus Naplez a laoskas war e lerc'h pa zistroas da Bariz da zimeziñ.
Rosina Ferrara a voe diskoachet gant an arzour gall Edward Vaux, ha patom dezhañ e voe. Neuze e teuas ar Saoz Frank Hyde, a oa deut da weladenniñ Capri da glask an awen, hag a voe bamet gant he c'hened divoas. Livañ a reas un daolenn glasel eus ar vuhez e Capri ma he gweler en he gourvez, gwisket en un toga, hag ur plac'h yaouank all o seniñ feüt en he c'hichen: Rosina eo anv an daolenn
E 1878 e tegouezhas John Singer Sargent en enez, ha klask a rae mennozhioù nevez ha dremmoù eus an dibab hervez e faltazi. Troet e vo kenkent gant kened eneziz, ha dreist-holl gant Rosina goant, plac'h a 17 vloaz, ken troet ma poltredas anezhi daouzek gwech da vihanañ e-pad ar bloavezh a dremenas en Anacapri, evel en taolennoù Dans Les Olivier, Head of an Anacapri Girl, View of Capri, Rosina, a-douez an holl boltredoù a reas Sargent e Capri e 1878.

## Poltredoù anezhi

* Rosina Ferrara,танцует тарантеллу на крыше гостиницы, 1878
* Rosina Ferrara, на крыше гостиницы, 1878
* Rosina Ferrara, 1878
# Roskilde

Roskilde (distaget [ˈʁʌskilə] e daneg) zo ur gêr eus Danmark, e rannvro Sjælland, war-hed 30 km er c'hornôg d'ar gêr-benn Kopenhagen. E 2011 e oa 47 117 a dud o chom e kêr Roskilde ha 82 542 a annezidi er gumun.
Savet e voe kêr Roskilde e 998. Sez un arc'heskopti katolik e voe betek 1536 (Refurm protestant) hag eno ivez e oa lez rouaned Danmark betek ar XIV$^{vet}$ kantved.
E 1658 e voe sinet eno Feur-emglev Roskilde, a lakae fin d'ar brezel etre Danmark ha Norvegia en un tu ha Sveden en tu all.
Abaoe 1995 emañ iliz-veur Roskilde war roll lec'hiennoù ar Glad bedel, gant UNESCO. Kroget e voe d'he sevel en XI$^{vet}$ kantved. En iliz-veur c'hotek-se e kaver bezioù 39 eus rouaned ha rouanezed Danmark.

## Kêrioù gevellet

* Évora (Portugal)
* Joensuu (Finland)
* Pasvalys (Lituania)
* Ravenna (Italia)
* Speyer (Alamagn)
* Tønsberg (Norvegia)

## Liammoù diavaez

a vo kavet e Wikimedia Commons.
a vo kavet e Wikimedia Commons.
* Lec'hienn ar gumun
* Vikingeskibsmuseet
# Touren

Touren (Touraine e galleg) a zo ur proviñs kozh eus Bro-C'hall. Teurgn (Tours e galleg) eo ar gêr-benn.

## Eus ar proviñsoù d'an departamantoù

Pa oa bet dispennet ar proviñsoù evit ober departamant e oa aet al lodenn vrasañ eus Touren d'ober departamant an Indre-et-Loire, ul lodenn vihanoc'h a oa aet d'ober an departamant Indre (departamant), hag un nebeud kumunioù d'ober Loir-et-Cher ha Vienne.

## Liammoù diavaez

a vo kavet e Wikimedia Commons.

## Notennoù ha daveennoù

* ↑ Roparz Hemon, Nouveau dictionnaire breton-français, Al Liamm.
# Tourc'h

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Tourc'h a zo un anv brezhonek, boutin ha divoutin.
* anv ul loen, par ar wiz, gwelout moc'h
* an tourc'h-gouez, pe pemoc'h-gouez
* un anv dizereat graet eus ur merc'hetaer, evel ma reer gwiz eus ur plac'h
* Tourc'h, ur gumun e Kerne
* brezhonekadur an anv kembraek Twrch